شەفەق نیوز/ نرخ دۆلار ئەمریکی وەرانوەر دینار عراقی، ئمڕوو سێشەممە، لە بۆرسەی سەرەکی بەغداد پایتەخت و هەرێم کوردستان بەرزەو بۊی.
پەیامنێر ئاژانس شەفەق نيوز وت؛ نرخ دۆلار لە بۆرسەی کیفاح و حارسیە لە بەغداد، شەوەکی ئمڕوو، رەسیە ١٤٧٩٥٠ دینار عراقی وەرانوەر ١٠٠ دۆلار ئەمریکی.
دۊیەکە دووشەممە نرخ دۆلار رەسیە ١٤٧٨٠٠ دینار عراقی وەرانوەر ١٠٠ دۆلار ئەمریکی.
پەیامنیرمان وتیش؛ نرخ فرووشتن و سەنین لە دوکانەیل بەغداد بەرزەو بۊی ک نرخ فرووشتن رەسیە ١٤٨٥٠٠ دینار وەرانوەر ١٠٠ دۆلار ئەمریکی، و نرخ سەنینی رەسیە ١٤٧٥٠٠ دینار عراقی وەرانوەر ١٠٠ دۆلار ئەمریکی.
لە هەولێر پایتەخت هەرێم کوردستان،  نرخ دۆلار هەمیش بەرزەوبۊن وەخوەی دی، ک نرخ فرووشتن رەسیە ١٤٨٣٠٠ دینار عراقی وەرانوەر ١٠٠ دۆلار ئەمریکی،  و نرخ سەنینی رەسیە ١٤٨٠٠٠ دینار.
